**Байланысты емес гранттарды тарту, пайдалану, мониторингтеу және пайдаланылуын бағалау қағидаларын бекіту туралы**

Қазақстан Республикасы Бюджет кодексінің 163 бабының 2-тармағына сәйкес **БҰЙЫРАМЫН**:

1. Қоса беріліп отырған Байланысты емес гранттарды тарту, пайдалану, пайдаланылуын мониторингілеу және бағалау қағидалары бекітілсін.

2. Күші жойылды деп тану:

1) Қазақстан Республикасы Ұлттық экономика министрінің бұйрығы

«Байланысты емес гранттарды тарту, пайдалану, пайдаланылуын мониторингілеу және бағалау қағидаларын бекіту туралы» 2014 жылғы 30 желтоқсандағы № 196 (нормативтік құқықтық актілерді мемлекеттік тіркеу тізілімінде № 10170 болып тіркелген);

2) «Қазақстан Республикасы Ұлттық экономика министрлігінің кейбір бұйрықтарына өзгерістер мен толықтырулар енгізу туралы» Қазақстан Республикасы Ұлттық экономика министрінің 2015 жылғы 15 қыркүйектегі   
№ 637 бұйрығының 13-тармағы (нормативтік құқықтық актілерді мемлекеттік тіркеу тізілімінде № 12158 болып тіркелген).

3. Халықаралық экономикалық ынтымақтастық департаментіне заңнамада белгіленген тәртіппен осы бұйрықтың Қазақстан Республикасы Әділет министрлігінде мемлекеттік тіркелуін және ресми жарияланғаннан кейін оны Қазақстан Республикасы Ұлттық экономика министрлігінің интернет-ресурсында орналастыруды қамтамасыз етсін.

4. Осы бұйрықтың орындалуын жетекшілік ететін Қазақстан Республикасы Ұлттық экономика вице-министріне бақылау жүктелсін.

5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі және 2025 жылғы 1 қаңтардан бастап туындаған құқықтық қатынастарға қолданылады.

|  |  |
| --- | --- |
| **Лауазымы** | **Т А Ә** |